మడగాస్కరులో మడగాస్కర్ జాతి సమూహం 90% కంటే అధికంగా ఉన్నారు. వీరు 18 ఉపజాతులుగా విభజింపబడ్డారు. ఇటీవలి డి.ఎన్.ఎ. పరిశోధన సగటు మలగసీ వ్యక్తి జన్యుపరమైన ఆకృతి ఆగ్నేయాసియా, తూర్పు ఆఫ్రికా జన్యువుల మిశ్రితంగా ఉంటుందని తెలియజేసింది. అయినప్పటికీ కొంతమంది జన్యువులు ఆగ్నేయాసియా, తూర్పు ఆఫ్రికా, అరబు, భారతీయ, ఐరోపా జన్యుమూలాలను కలిగి ఉన్నారు.ఆగ్నేయాసియా ఆసియా లక్షణాలు - ముఖ్యంగా బోర్నియో దక్షిణ భాగం నుండి - మెరీనా ప్రధాన పర్వతాల ప్రజలలో అత్యధికంగా ఉన్నాయి. వారు అతిపెద్ద మలగాసి జాతి ఉపవిభాగంగా జనాభాలో 26% మంది ఉన్నారు. తీరప్రాంత ప్రజలలోని కొన్ని వర్గాలలో (కోటియర్లు అని పిలుస్తారు) తూర్పు ఆఫ్రికా లక్షణాలను కలిగి ఉంటారు. అతిపెద్ద తీరప్రాంత జాతుల ఉపవిభాగాలు బెట్సిమిసారకా (14.9%), సిమిహెట్టి - సకాలావ (6%) ఉన్నారు.

మడగాస్కరులో చైనీయుల, భారతీయ, కొమొరోసు మూలాలు కలిగిన అల్పసంఖ్యాక ప్రజలు ఉన్నారు. అలాగే చిన్న ఐరోపా (ప్రధానంగా ఫ్రెంచి) జనాభా ఉంది. 20 వ శతాబ్దం చివరలో వలసలు ఈ అల్పసంఖ్యాక జనాభాను తగ్గించాయి. అప్పుడప్పుడు ఆకస్మిక తరంగాలలో 1976 లో మహాజంగాలో కొమారో వ్యతిరేక అల్లర్ల తరువాత కొమారియన్ల నిష్క్రమణ వంటివి సంభవించాయి. మాలాగాసియా ప్రజల సంఖ్య గణనీయమైన సంఖ్యలో ఉంది. 1958 లో 68,430 ఉన్న ఐరోపియన్ల సంఖ్య స్వాతంత్ర్యం తరువాత తగ్గుముఖం పట్టింది. మూడు దశాబ్దాల తరువాత ఈ సంఖ్య 17,000 కు చేరింది 1980 ల మధ్యకాలంలో మడగాస్కరులో సుమారు 25,000 మంది కొమోర్యన్లు, 18,000 మంది భారతీయులు, 9,000 మంది చైనీయులు నివసించారు.

చరిత్ర
సంప్రదాయ సమూహాలు
స్వతంత్ర దేశం
French colonization